THE ใส่เงินเพิ่มทุน บ.ย่อย 2.1 พันลบ.เข้าลงทุนธุรกิจผลิตไฟฟ้า
THE ใส่เงินเพิ่มทุน บ.ย่อย 2.1 พันลบ.เข้าลงทุนธุรกิจผลิตไฟฟ้า โดยจะซื้อหุ้นจาก 4 บริษัท โดยมูลค่ารวมของการซื้อหุ้นจากผู้ถือหุ้นเดิมของทั้ง 4 บริษัทมูลค่ารวมไม่เกิน 700 ลบ.
16 พ.ย. 2558

บริษัท เดอะ สตีล จำกัด (มหาชน) หรือ THE ระบุว่า ที่ประชุมคณะกรรมการบริษัทอนุมัติให้บริษัท เดอะ สยาม พาวเวอร์ จำกัด (TSP)  ซึ่งเป็นบริษัทย่อยที่ถือหุ้นอยู่ 70% เพิ่มทุนไม่เกิน 3 พันล้านบาท โดยบริษัทจะเพิ่มทุนใน TSP ไม่เกิน 2.1 พันล้านบาท เพื่อใช้ลงทุนในธุรกิจผลิตไฟฟ้า โดยจะซื้อหุ้นจาก 4 บริษัท โดยมูลค่ารวมของการซื้อหุ้นจากผู้ถือหุ้นเดิมของทั้ง 4 บริษัทมูลค่ารวมไม่เกิน 700 ล้านบาท
ขณะที่จะมีการให้การสนับสนุนทางการเงินแก่ 4 บริษัทเพื่อใช้ในการปรับโครงสร้างหนี้กับสถาบันการเงิน เจ้าหนี้ทางการค้า และเจ้าหนี้อื่นๆด้วย ภายหลังจากที่ได้ซื้อหุ้นทั้ง 4 บริษัทแล้ว โดยมีจำนวนรวมกันไม่เกิน 2.3 พันล้านบาท เพื่อให้สถานะทางการเงินของทั้ง 4 บริษัทแข็งแกร่งขึ้น